Theresa May
'S e neach-poileataigs à Sasainn a tha ann an Theresa May BP. Bha i na dàrna Prìomhaire boireannach na Rìoghachd Aonaichte eadar 2017 agus 2019.

Rugadh i, mar Theresa Brasier, ann an Eastbourne agus thogadh i ann am Wheatley ann an Siorrachd Oxford.
Dh'ionnsaich i cruinn-eòlas aig Oilthigh Oxford agus dh'obair i airson Banca Shasainn agus airson an Association for Payment Clearing Services.

Chaidh i na BP airson Maidenhead ann an 1997 agus na Rùnaire na Dùthcha ann an 2010. B' e May aona tagraiche airson ceannardais Pàrtaidh Tòraidheach an dèidh do Dàibhidh Camshron a thoirt suas air sgàth 's gun do chaill e reifreann Bhrexit agus an dèidh do Andrea Leadsom a tharraing air ais às a' cho-fharpais.
Chaidh i na prìomhaire 13 an t-Iuchar 2016.

Ghairm i grad-thaghadh ann an 2017 airson a suidheachadh ann am Pàrlamaid a dhaingneachadh ach chaill i a mòr-chùid. Ris a' bhuidseit agus ri Òrain a' Bhànrigh fhuair i taic bho deichnear buill pàrlamaid an DUP.

Dh'fhoillsich i gun leig i a dreuchd mar cheannard a' Phàrtaidh Tòraidheach anns an Ògmhios 2019 air sgàth 's nach do d'fhuair i taic Phàrlamaid airson a' chùmhnant a dh'aontaich i còmhla ris an Aonadh Eòrpach mu Bhrexit.
Dh'fhàg i 10 Sràid Downing anns an Iuchar 2019 is lean Boris Johnson i mar Phrìomhaire.

Ceanglaichean a-mach 
 They Work For You: Theresa May MP, Maidenhead (Beurla)

Iomraidhean 

Daoine à Sasainn
Poileataigs